Монаспектакль “Пяюць начлежнікі” створаны паводле шматлікіх аповядаў славутага беларускага пісьменніка Змітрака Бядулі. Адзін з гэтых аповедаў мае назву – “Пяюць начлежнікі”. Гэты паэтычна-празаічны твор вызначае тэму нашага спектакля – “аб жыцці кожнага чалавека, які прыходзіць у гэты свет”, кожны чалавек “пяе” у гэтым жыцці сваю “песню”… А як жыццё чалавека, так і сам ён – “адзінае”, больш такога як ён – чалавек гэты – няма. І “песня” яго мае “пачатак” (ад нараджэння) і свой адметны “шлях”… А ўсе мы – “начлежнікі”, таму што ў снах мы марым аб жыцці…